# Opgavebeskrivelse for tovholderen

**Tovholder**

Borgeren vælger selv en tovholder blandt teamets medlemmer på første møde. Den medarbejder, som bliver valgt som tovholder, har understående opgaver:

1. Tovholderen er borgerens ene indgang til kommunen. Det er tovholderen, som borgeren kan henvende sig til, når der opstår tvivl, spørgsmål, udfordringer, og lignende. Tovholderen sørger for at bringe dette videre i systemet og følger op sammen med borgeren.
2. Tovholderen planlægger teammøderne i samarbejde med borgeren, så det er borgeren, der får sat en meningsfuld dagsorden.
3. Tovholderen følger op på teammøderne med borgeren og eventuelt netværk og sikrer sig, at aftaler er tydelige, at der er en fælles forståelse af informationer og at usikkerheder bliver ryddet af vejen.
4. Tovholderen følger op på konkrete aftaler mellem borgeren og teamet i forhold til det fælles aftaleskema.
5. Tovholderen har fokus på og støtter op om at tydeliggøre borgerens behov, ønsker og håb.
6. Tovholderen har fokus på at sikre, at aftaler med borgeren er meningsgivende for borgeren.
7. Tovholderen kan til hver en tid trække på de faglige og personlige ressourcer hos de andre teammedlemmer og inddrage de faglige kompetencer, som der er behov for i borgerens forløb.
8. Ansvaret for borgerens plan og koordinering af denne er et fælles teamansvar.

**Foreløbig tovholder**

Forud for opstartsmøde vil visitationsteamet udpege en foreløbig tovholder. Denne tovholder har følgende opgaver:

* Hvis indstillende sagsbehandler ikke er del af Udviklingssporet, skal foreløbig tovholder briefe indstillende sagsbehandler om arbejdet og metoder i udviklingssporet, samt hvordan indstillende sagsbehandler bedst forbereder borgeren til første møde. Foreløbig tovholder vil sammen med indstillende sagsbehandler indkalde team til møde. Det vil være indstillende sagsbehandler, der indkalder borger til mødet.
* Hvis foreløbig tovholder også er indstillende sagsbehandler, vil tovholder være ansvarlig for at invitere team og forberede borger
* Hvis der er behov for at invitere andre fagpersoner med til opstartsmødet end dem, der er på via udviklingssporet, aftaler foreløbig tovholder og indstillende sagsbehandler indbyrdes, hvem der skal med og inviterer.